JohanHeinsen/ENO huggingface dataset:
Ribe Stifts Adresseaviser, 1848-09-01
D. 30. Aug. ankom Postjagten fra Elben til Fano; den beretter, at "Bellona havde jaget et Bremer Barkskib, som dog undslag, derimod har Fregatten taget den ved Elbens Munding stationerede Lodsgalliot, der er indbragt til Fang.
Ribe Stifts Adresseaviser, 1848-09-01
En Vaabenhvile er indtraadt ved Armeerne med 48 Timers Opsigelse.
Ribe Stifts Adresseaviser, 1848-09-01
11te Søndag efter Trinitatis, den 3 Septbr. holdes i Domkirken Gudstjeneste for Cathrine Sogn. Til Høimesse prædiker Hr. Stiftsprovst Dangaard og til Aftensang Hr. Pastor Pontoppidan.
Ribe Stifts Adresseaviser, 1848-09-01
Paa det af Valgreform-Foreningen foranstaltede offentlige Folkemøde i Hippodromet den 16 ds., vedtoges det med Hedsyn til Valgene til den forestaaende Rigsforsamling, at opstille efterfølgende 10 Punkter, som de Hovedgrundsætninger, Man ved Valgkandidaterne ønsker repræsenterede. 1) Folkets Repræsentation udgaaer alene af umiddelbare Folkevalg. 2) Enhver fuldmyndig Mand af uplettet Rygte er valgberettiget og valgbar. 3) Det angivne Valgprincip gjennemfores i Kommunen. 4) Kom munen er berettiget til selv at vælge alle sine Embedsmænd. 5) Lighed i Byrder og Rettigheder, Ophævelse af Fødsels- og Standsprivilegier, Rang og Tiller; ligelig Beskatning; almindelig Værnepligt og Folkevæbning. 6) Religionssrihed og lige Berettigelse for alle Troesbekjendere, Pressefrihed; Foreningsfrihed; Reform i Næringsforholdene. 7) Suspensivt Beto, saa at Kongen er berettiget til at negte Samtykke til en tagen Rigsdags Beslutning, men forpligtet til at forelægge Sagen en nyvalgt Rigsdags Afgjørelse. 8) Eetkammersystemet (Folkerepræsentationen samlet i eet Kammer). 9) Udsondring i Rigsforsamlingen af de kongevalgte Medlemmer, forsaavidt denne kan skee indenfor Lovlighedens Grændser, til Exempel ved reglementariske Bestemmelser. 10) Rigsforsamlingen bør være konstituerende (grundlovgivende. – J Forbindelse hermed vedtog Forsamlingen: a) at dens Komittee paa sammes Vegne skulde andrage for Ministerraadet, at det Udkast til Statens nye Grundlov, som Regeringen vil forelægge Rigsforsamlingen, maa blive offentliggjort forinden der skrides til Valgene. b) at dens Komittee vil have at opfordre de Valgselskaber og Korporationer i og udenfor Kbhavn, som ønske at virke i lignende Retning, til at slutte sig til dens Bestræbelser og til dette Øjemed sætte sig i Forbindelse med dem, samt c) at dens Komittee vil have at iværksætte det Fornødne til Fuldbyrdelsen af Forsamlingens ovenanførte Beslutninger og til den Ende ved eget Valg supplere sig til et saadant Antal Medlemmer, som den maatte skjønne fornødent eller passende for dens Opgave som er, at udfinde, vedtage og for en kommende Forsamling foreslaae, samt derefter i vedkommende Valgdistrikt medvirke til endeligt Valg af saadanne Kandidater, som i Overensstemmelse med Forsamlingens Beslutning maatte blive at anbefale og understøtte. Kjøbenhavn den 18 August 1848. Georg Christensen, C. Alberti, Bøssemager. Kand, i Lovkyndigh. og Borgerrep. Balthazar Christensen, Magnus Eiriksson, Kand. theol. Landsoverretsprokurator. A. C. Gleerup. J. A. Hansen. Joh. R. Lund, Skrædder.
Ribe Stifts Adresseaviser, 1848-09-01
Redaktør. Lærer. J. C. Magnus, P. F. Lunde.
Ribe Stifts Adresseaviser, 1848-09-01
Jernstøber og Borgerrep.
Ribe Stifts Adresseaviser, 1848-09-01
Litterat. Bernhard Ree, H. Schneekloth, Lærer.
Ribe Stifts Adresseaviser, 1848-09-01
Kjøbmand og Redaktør. Spandet, Etatsraad og Overretsassessor Ligesom vi haabe at de ærede Herrer Bladredaktører i Kbhavn og Provindserne ville optage Forestaaende i deres resp. Blade, saaledes tillade vi os at opfordre de Komitteer eller Foreninger for Valgene, der maatte have dannet sig og der maatte deele de her udtalte Anskuelser, at slutte sig til vore Bestræbelser og give os Leilighed til at sætte os i Forbindelse med dem. Komitteen.
Ribe Stifts Adresseaviser, 1848-09-01
Bekiendtgjørelser. Conditionerne. hvorefter Søkrigsprocureuren paa EmbedsVegne ved Auctioner paa Børsen i Kjøbenhavn, der nærmere ville blive bekjendtgjorte, bortsælger de til Hs. Majestæt Kongens Kasse priisdømte Skibe, med sammes Tilbehør, henligge her paa Toldkamret til Eftersyn for d'Hrer Handlende heri Byen og i Tolddistrictet.
Ribe Stifts Adresseaviser, 1848-09-01
Ribe Toldkammer, d. 30 Aug. 1848. Bayer. Middelboe. Som foreløbigt Beviis for, at de ved 1 ls. Subscriptionen indkomne Bidrag anvendes efter deres Bestemmelse, fremlægges fra i Dag af paa Tingstuen. Qvittering fra Centralcomiteen i Kjøbenhavn for de først indsendte 133 1/2 Rbd. Ved at bekjendtgjøre dette tillader jeg mig at opfordre dem, som hidtil ikke have tegnet sig for Bidrag til det angivne velgjørende Øjemed, Understøttelse af de Saarede og af Faldnes Efterladte, til at tegne sig, hvilket fremdeles kan skee hos Dhrr. Kjøbmænd Benzen og Bech, Bager Aagaard og Skrædermester Povelsen. Ribe den 1. September 1848.
Ribe Stifts Adresseaviser, 1848-09-01
J den paagieldende Comitees Navn, Dangaard.
Ribe Stifts Adresseaviser, 1848-09-01
Smukke og gode Formlys af forskjellige Størrelser bekommes hos C. Koch, i Nørreportsgade.
Ribe Stifts Adresseaviser, 1848-09-01
Da Contrabogen. 78, lydende paa et Beløb tilsammen af 230 Rbd., som til forskjellige Tider er indskudt i Spa Trykt i Ribe hos Chr. sal. Hyphost. rekassen for Ribe Bye og Omegn af nu ved Døden afgangne Jens Christensen Jyllerup af Jldsted i Gjør ding Sogn, er bortkommen, saa indkaldes herved med 12 Ugers Varsel i Henhold til Placaten af 16. September 1828, Jhændehaveren af bemeldte Sparekassebog til at melde sig med samme og godtgjøre sin Adkomst dertil, for undertegnede Bestyrelse, da i Mangel af saadan Anmeldelse inden den foreskrevne Frist, Contrabogen er at ansee som ugyldig, og dens paalydende Sum vil blive udbetalt til Jens Christensen Jyllerups Stervboe Ribe i Bestyrelsen for Sparekassen for bemeldte Bye og Omegn, den 25 August 1848. J. Bertelsen. Gjørt. Hostrup. H. J. Müller. R. Rahr. v. Støcken. Tvede.
Ribe Stifts Adresseaviser, 1848-09-01
En Hest, eller rettere en Hoppe er Natten imellem 22 og 23 d. M. stiaalen i min Skov, rimeligviis af en Soldat fra det Slesvigske, der samme Nat absenterede sig herfra. Han hedder Peder Bram og er lav af Vært; hans Overskjæg er nylig afraget. Hoppen er blankbruun, stjernet, 10 1/2 Qv. høi og 10 Aar. For Tilveiebringelsen loves en passende Betaling. Juulsberg ved Veile den 23. August 1848. D. Møller.
Ribe Stifts Adresseaviser, 1848-09-01
Da Jncassationen af Herr Kjøbmand Hoffmanns Regnings-Tilgodehavende er Undertegnede overdraget. saa anmodes vedkommende Debitorer om at afgjøre deres Skyld til mig snarest muligt.
Ribe Stifts Adresseaviser, 1848-09-01
De der have Regninger paa Hr. Hoffmann, anmodes ligeledes om, at tilstille mig disse. Varde den 26. August 1848. H. C. Johnsen.
Ribe Stifts Adresseaviser, 1848-09-01
Ved Proclama, som er læst ved Underretten, og snarest muligt læses ved Overretten, ere Alle og Enhver, som maatte have Noget at fordre i Stervboet efter afdøde Huusmand Lars Lassen og ligeledes afdøde Hustru Maren Hansdatter af Vint, indkaldte med 12 Ugers Varsel i Henhold til Placaten af 2. Juli 1819 til for undertegnede Skifteforvalter at anmelde og beviisliggjøre deres Krav, hvilket herved bekjendtgjøres. Herredsfogderiet for Eldbo. Brusk og Holmanns Herreder, Fredericia den 21. August 1848. Holck.
Ribe Stifts Adresseaviser, 1848-09-01
Ved Proclama, som er læst ved Underretten og snarest muligt læses ved Overretten, ere Alle og Enhver, som maatte have Noget at fordre i Stervboet efter afdøde Tømmermand Jens Madsen Kock af Pjedsted indkaldte med 12 Ugers Varsel i Henhold til Pl. 2. Juli 1819, til for undertegnede Skifteforvaler at anmelde og beviisliggjøre deres Krav, – hvilket herved bekjendtgjøres. Herredsfogderiet for Eldbo, Brusk og Holmanns Herreder, Fredericia den 21. August 1848. Holck.
Ribe Stifts Adresseaviser, 1848-09-01
Ved Proclama af Dags Dato, som snarest muligt vi blive læst inden vedkommende Under- og Overretter, ere Alle og Enhver, som formene at have noget at fordre i Stervboet efter Avlsbruger Peder Christensen Due holms hersteds afdøde Enke, Jngeborg Hansdatter, indkaldte med 12 Ugers Varsel til at anmelde og beviisliggjøre deres Krav for undertegnede Skifteret. Ve samme Proclama ere Arvingerne efter bemeldte Enke med lovligt Varsel indkaldte til at legitimere deres Arveret og var retage deres Tarv under Boets Behandling; hvilket saaledes endvidere bekjendtgjøres. Ribe Kjøbstads Skifteret, d. 25. August 1838. Stricker.
Ribe Stifts Adresseaviser, 1848-09-01
Boghvede kjøbes endnu indtil om circa 14 Dage af Ribe d. 21. Aug. 1848. Chr. Giørt.
Ribe Stifts Adresseaviser, 1848-09-04
Ribe Avertissements-Tidende. Stifts Avis og Udgivet af Chr. sal. Hyphoff, redigeret af E. HyphoffMandagen den 4. September. No 106.
Ribe Stifts Adresseaviser, 1848-09-04
Udenlandske Efterretninger. J Nationalforsamlingen i Frankfurt diskuteres Spørgsmaalet og Adskillelse af Kirken og Staten, saaledes at alle Troesbekjendelser bestaae med ligeBerettigelse ved Siden af hinanden. Forsamlingen har antaget, at Pressefriheden maa under ingen Omstændigheder indskrænkes, suspenderes eller ophæves.
Ribe Stifts Adresseaviser, 1848-09-04
Jfølge Hr. Schmerlings Beretning angaaende den tydske Flaade, har navnlig Hamborg givet to Seilskibe, som let kunne forandres til Krigskibe og to andre Seilskibe vare af to Private stillede til Centralmagtens Disposition. Hr. Godefroi havde foretaget en patriotisk Reise til England for at skaffe dygtige Officerer. Den hamborgske Marine=Komit tee havde af Forbundsdagen faaet anvist 500,000 Gylden, og derfor var anskaffet 2 Seilskibe, 3 Dampskibe og en Kanonbaad samt 2 Fregatter med 32 Kanoner, "Dentschland" og "Frankfurt, blevne reparerede. Beboerne i Forstaden St. Paulus i Hamborg have givet en Kanonbaad. Mandskabet paa disse Skibe bestaaer især af det tannske Frikorps. Centralmagten har afsendt en Kommission for at prøve Skibene og naar disses Beretning lød gunstigt vilde Ministeriet overtage Skibene og tage Mandskabet i Ed. - J München har været alvorlige Uroligheder, foranledigede ved Rygter om en betydelig Deficit i Skatkamret.
Ribe Stifts Adresseaviser, 1848-09-04
Østerrig har afslaaet den fransk engelske Mægling, hvortil angives som Grund, at Carl Albert ikke har opfyldt Vaabenstilstandsbetingelserne; denne har derimod antaget Mæglingen. 1200 Md. Jtalienere ere efter at være slaaede af Østerrigerne gaaet ind i Schweitz.
Ribe Stifts Adresseaviser, 1848-09-04
Keiseren af Rusland skal være meget tilfreds med Cavaignaes Holdning i den italienske og slesvigske Sag. - Tydske Blade fortælle, at en Sammensværgelse er opdaget i Rusland, og at 14000 Sammensvorne tragtede Keiseren efter Livet. Ligeledes hedder det, at i Polen vil for Vinteren blive opstillet 4 russiske Armeekorps, hver paa 70,000 Md.
Ribe Stifts Adresseaviser, 1848-09-04
J England frygter man meget for Dyrtid og Hungersnod. Paa Grund af det ugunstige Veir ere Udsigterne med Hensyn til Høsten slette, og hertil kommer, at Kartoffelhøsten er mislykket iaar mere end nogensinde for, hvilket især er høist nedslaaende for Jrlands Vedkommende. – Paa Skotlands Østkyst har d. 18, og 19. August hersket en heftig Storm, hvorved af 1000 Fiskerbaade 70 ere forulykkede, hver med 5 Md. Besætning. – Den tydske Centralmagts Gesandt, Hr. Baron Adrian, er ankommen til London.
Ribe Stifts Adresseaviser, 1848-09-04
J Frankrig venter man som mældt nye Uroligheder i Anledning af de forestaaende Debatter om Undersøgelseskommissionens Beretning om Oprøret i Mai og Junii. Caussidier og Louis Blanc ere meget kompromitterede; det vil være vanskeligt forLedru Rollin at forsvare sig, og disse Mænds Parti vil anvende Alt for at redde dem og styrte Cavagnac. Store Troppemasser ere parate og Masser af Munition er opdynget i Tuillerierne.
Ribe Stifts Adresseaviser, 1848-09-04
Cholera. Jfølge de sidste Efterretninger fra Aboindtil den 14. Aug., var Antallet af de nye Kolera tilfælde fra den 11 til den 14, ialt 14, og af Døde 6. J Helsingfors døde af 14 Patienter 11. J Berlin, Stettin og Reval er Koleraen ogsaa udbrudt, dog ikke i nogen særdeles høi Grad. Epidemien hersker desuden over hele Ægypten; i Kairo døde i de sidste Uger af Juli daglig omtr. 300 og i Alexandrien, 200 Personer. J alle Landsbyer langs Nilen er Dødeligheden meget stor. - Kvarantæne-Kollegiet i Stockholm har erklæret alle mecklenborgske og holstenske Havne, Lübeck, Travemunde, Hamborg og alle Havne ved Elben for mistænkelige. (Fyens Av.)
Ribe Stifts Adresseaviser, 1848-09-04
Jndenlandske Efterretninger. Vaabenstilstanden kan vistnok betragtes sin Afslutning aldeles nær. Der skal endnu kun være Ventillation om dens Tidslængde. Fra vor Side forlanges nok, som billigt, ni Maaneder. Hertugen af Augustenborg og den provisoriske Regjering ere alde hes opgivne. Efter Vaabenstilstandens Afslutning skal i London aabnes en Kongres til at indlede den endelige Fred. (Aalb. Av.) Om Fjendens sidste Angreb paa vore Krigskibe meddeler B. T.: Efter de paalideligste Efterretninger, vi have om Fjenden efter Affæren ved Dreien, om Morgenen den 17., har han lidt meget af Najadens og de to Kanonbaades Jld: 36 Mand Døde og Saarede, 16 Heste dræbte og ubrugelige samt 2 Kanoner demolerede. Fjenden beskjød Skibene tildeels med gloende Kugler, som bleve glødede af 6 Smed fra Angeln. Den kommanderende Officeer var Oberstlieutenant von Zastrow, en Preusser, der kommanderer Slesvig=Holstenerne, som vare vore Modstandere i Kampen. General Wrangel skal have været meget forbittret over, at man uden Ordre havde foretaget dette Angreb, og har givet Zastrow en streng Jrettesættelse. For at kunne bringe Kanonerne bort, maatte den kommanderende Officeer tage Mandskab fra et Jæger=Detaschement, der laae i Besætning ved Holæs. De Underordnede vare saa forbittrede paa Zastrow, at de med Magt maatte holdes i Orden om Aftenen, da de vilde slaae hans Vindver ind i Glücksborg. J Flensborg foraarsagede Kanonaden megen Bestyrtelse, og man raabte almindelig. "De Danske komme!" Det viste sig ved denne Leilighed, at Antallet af de Dansksindede var betydeligt tiltaget. Tydskerne fortælle naturligviis, at "Najaden, har faaet den ene Side skudt ind, og er bleven ombyttet med en anden Korvet, da den var synkefærdig. Auctionen over de priisdømte Skibe er udsat.
Ribe Stifts Adresseaviser, 1848-09-04
Amtmand Lindholm i Skanderborg, der, som bekjendt, tidligere blev dispenseret, er atter efter Jndstilling at Rentekammeret, ved kongelig Resolution bleven gjenindsat i sit Embede. (Aalb. Av.)
Ribe Stifts Adresseaviser, 1848-09-04
Dampskibet "Herthar ankom fra Sønderborg iforgaars Aftes med er hertugelige Heste.
Ribe Stifts Adresseaviser, 1848-09-04
Prof. Rørby i Kbhavn er afgaaet ved Døden efter en kort Sygdom. J ham have vi tabt en af vore dygtigste Kunstnere. (Fdl.)¬
Ribe Stifts Adresseaviser, 1848-09-04
Et interessant Spørgsmaal er reist i disse Dage i Handelsministeriet, næmlig: Hvem der skulde afholde Auktionen over de prisdømte Skibe; det var ikke saa uvigtig for Vedkommende, da det med andre Ord angik en Gevinst af c. 10,000 Rbd. Man havde altid været af den Formening, at det maatte tilfalde Søkrigsprokurøren, men Præsidenten Hr. Wiborg var af en ganske anden Mening, og meente, at disse Sportler maatte tilfalde vedkommende Mæglere. Der var nu nogle Diskussioner, frem og tilbage, der endtes med, at Hr. Salicath tilbød sig at afholde Auktionerne gratis, hvorved der tilfalder Statskassen den omtvistede for Øjeblikket betydelige Sum. - Adskillige af Auktionsbetingelserne har Hr. S. ogsaa seet sig nødsaget til at forandre. (N. Post.) B. T. bringer i Anledning af det ugunstige Høst veir i Erindring, at det kgl. Landhuusholdningsselskab har udtalt sig særdeles gunstigt og anbefalende om den for nogle Aar siden af forhenv. Kjøbmand Friese i Nyraad pr. Vordingborg opfundne transportable Korntørringsmaskine. "Dannevirke, udgaaer nu atter og trykkes i Kjøbenhavn.
Ribe Stifts Adresseaviser, 1848-09-04
Med det første kan Oehlenschlägers nye Tragoedie Gudrun og Kjærtan, ventes at komme til Opførelse paa det kgl. Theater. (Flyp.)
Ribe Stifts Adresseaviser, 1848-09-04
En i Altona bosat Kjøbmand v. Essen virker meget ivrigt i vor Sag og tager sig især meget af vore Fanger. Han har saaledes udvirket, at den norske Frivillige Guldbrandsen, der blev haardt saaret og fangen ved Hopdrup, er kommen fri paa Æresord og imod v. Essens Kaution, hos hvem han nu har Ophold. v. Essen besøger ogsaa ofte de danske Fanger i Stade og har bragt en Fiirskillings-Subskription i Gang iblandt de Danske i Altona. (B. T.)
Ribe Stifts Adresseaviser, 1848-09-04
Jfølge Privatbrev fra Sønderborg af 25de ere allerede nassauske Tropper indtrufne ved Dyppel. Mærkeligt er det, at da en af vore Patrouiller (Dragoner) ankom til Dyppel By, hvor det vrimlede af tydske Tropper, lod man Dragonerne igjen forlade Byen, uden at man lagde den allermindste Hindring veien herfor. (B. T.)
Ribe Stifts Adresseaviser, 1848-09-04
Allerede nu begynde de hamborgske Handlendes Reisende at lade sig see her i Landet, og det er paa Tiden, at vore Handlende tage denne Sag under Overveielse, ogsaa med Hensyn til de Personer, der udføre denne Omreisen her i Vandet; thi i vore Fjenders Armee staae nu mange, som for have befærdet vort Land rundt som Handelsreisende. Jsær er der gjenkjendt flere Saadanne blandt Friskarerne i de Tannske Korps. Saadanne stedkjendte og vort Sprog mægtige Personer have ufeilbarligen tilføiet vort Land og vor Armee altfor stor Skade til at vi med Ligegyldighed kunne see paa, at de igjen bereise vort Land med Prøvekassen, for at erobre vore Penge. Vi ville da begynde med at betegne een af disse Personer fra det Tannske Friskarekorps. Han reiste her i flere Aar under Benævnelsen: "Hertugen af Montebello, fordi han solgte Viin for Hertugen, af dette Navn. Hans egentlige Navn erindres ikke; men Gjæstgiverne mindes vist denne lystige Broder, og vore Fjender mindes ham vist ogsaa for hans Tjeneste i Felttoget mod os. Hvormange saadanne udtjente Friskaremænd der herefter ville have Dristighed nok til at lade sig igjen see her, som Handelsreisende, vil Tiden vise; men vi bør have et vaagent Øie med dem, saavel i Krigs- som i Fredstid.
Ribe Stifts Adresseaviser, 1848-09-04
Jfølge en Meddelelse fra Nordslesvig skrives under 27de Aug. i Hemp. Av. Det er naturligvis herfor Tiden strengt forbudt at tilføre "De Danske Levnetsmidler a., thi Preusserne have nu engang faaet den fire de, at "Dansken ikke kan leve, naar han ikke kan faae Korn, Brænde o. s. v. fra Hertugdom merne og de gjøre hvad de kunne for efter deres Mening rigtig at udhungre Danskerne til Vinteren. Fortæller man dem, at hvis de ville udhungre vor Armee, kunde de gjerne blive liggende til evig Tid, saa svare de: "Det vide vi bedre, de ere allerede satte paa halv Ration. Jdag ere ellers Preusserne blevne afløste fra Forposttjenesten af Hanovranere. J den forløbne Uge have vore Patrouiller ikke ladet sig see og Fjenden har kun enkelte Gange sendt mindre Husarafdelinger for at recognoscere Grændsen, saa at intet Sammenstød er skeet. Jfølge Bladene staaer vor Sag jo meget godt i Udlandet og vi haabe, at den provisoriske Regjering ikke skal faae Tid og Ro til at inddrive den udskrevne Krigsskat; under alle Omstændigheder ere vi heri Egnen fast bestemte paa ikke at betale inden vi blive haardt tvungne. Fra et Nabosogn har man nylig atter bortført en Sognefoged, formodentlig til Rendsborg; det er en ægte dansksindet Mand med en fast Charakter, men som ingensinde har befattet sig meget med de politiske Stridigheder; man siger, at der i forrige Uge ialt er bortført 13 Landmænd. Med Høsten seer det vedvarende daarligt ud; de 4 første Dage i den forløbne Uge have vi havt et øsende Regnveir og de 2 sidste Dage, da Veiret var godt, ere fordetmeste anvendte til at høste det endnu paa Halmen staaende Korn, der var blevet overmodent. Jdag regner det igjen.
Ribe Stifts Adresseaviser, 1848-09-04
Jfølge et privat Brev fra Sønderborg, har man ved Broager grebet 2 Spioner, nemlig en Glarmester og en Uhrmager, som begge have forvoldet os megen Skade ved deres Spionerier. (B. T.)
Ribe Stifts Adresseaviser, 1848-09-04
Hamb. Corr. meddeler fra det sydvestlige Hannover (Osnabrück Egnen: "Som en Følge af den vedvarende Vaklen af de politiske Forhold ruste sig her paa mange Steder hele Skarer tildeels unge, raske Karle og friske, slanke Piger, til at udvandre til de nordamerikanske Fristater, og som for at kunne tiltræde deres Reise vente paa den længe med Længsel imodesete Vaabenstilstand med Danmark.
Ribe Stifts Adresseaviser, 1848-09-04
J Børsenhalle, skrives fra Kiel, at ifølge en Meddelelse fra Rigommisteriet i Frankfurt, skulde Medlemmerne af den nye interimistiske Regjering i Hertugdømmerne, som ved en afsluttet Vaabenstilstand er bestemt til at afløse den nuværende provisoriske Regjering, bestaae af Arveprinds Fordinand af Danmark, samt Grev Baudissin til Borstel, Conferentsraad Rathen, Etatsraad Francke (som nu befinder sig som Deputeret ved Frankfurterforsamlingen; det femte Medlem menes enten at blive Overretsraad Preusser, Advocat Bargum eller Syndicus Prehn i Altona. – Den samme Kilde taler og Fredsbetingelser og nævner Slesvigs Deling som Basis, efter det Princip, at Hertugdømmets Beboere selv afstemme over, om de ville høre til Danmark eller slutte sig til Tydskland. Hvorvidt man i det frankfurtske Rigsministerium, hvorfra denne Efterretning siges at hidrøre, virkelig har udtænkt denne Kombination, maae væ naturligviis lade uafgjort. At der derimod ikke kan være Tale om, at vor Regjering skulde give sit Minde til at man satte som Schleswigholsteinere i Spidsen for den Regjering, der skal være fælleds for Holsten og Slesvig, er naturligviis en Selvfølge. At man nævner en Prinds af Kongehuset som Regent med en saa fuldkommen æreløs Person som Francke til Minister, er en ligefrem Uforskammerhed, at man ikke strax foler denne Opdigtelses Urimelighed, viser hvormeget den, der har udklækket – eller opspundet Efterretningen er ubekjendt med Forholdene og Stemningen hos os). (Fyens Av.)
Ribe Stifts Adresseaviser, 1848-09-04
En Soldat fra Faaborgegnen, som var med i Slaget ved Slesvig, og der blev saaret, har skrevet hjem til sin gamle Moder, hvis eneste Søn han var, at han ligger under Kuur paa Lazarethet i Slesvig. En Kugle er gaaet ham igjennem Munden og udaf Nakken; hans Tunge var bleven noget beskadiget, men er dog saavidt helbredet, at han nu er istand, til at fremsige enkelte Ord. Han skriver, at han har det godt paa Lazaretet, og han omtaler Lægerne med Roes for deres ham viste Omsorg. – Den gamle Moder, der i over 3 Maaneder havde sørget dybt over sin tabte Søn, var ude af sig selv af Glæde over at komme til Overviisning um, at Sønnen virkelig endnu er ilive. (Hemp. Av.) Dimissionseramen ved Snedsted Seminarium afholdtes i Aar den 1ste, 2den og 3die August. Der dimittereredes 21 Seminarister, hvoraf 2 fik Hoved karakteren Udmærket dueligt, næml. H. P. Petersen og A. Abrahamsen; 11 fik Hovedcaracteren, "Meget duligt, næmlig H. C. Jørgensen. C. C. Vesterholt, P. Petersen, M. Eskesen, J. J. Olsen, S. Ersted, N. Christensen, H. Nielsen, T. Hansen, H. H. Brink og P. J. Brendgaard; 8 fik Hovedkarkteren "Dulig, næmlig J. C. Wammen, L. Christensen, H. Norgaard, D. Sørensen, L. Krabbesen, A. Jensen, J P. Christensen og J. Krogsgaard. Der indstillede sig 6 Privatister, som Alle bleve dimitterede, Nielsen og N. J. Christensen fik "Meget dueligt, Kobber, Jespersen, Horne og Knudstrup, Duelige. Den 1ste Septbr. begynder Undervisningen i Ranum.
Ribe Stifts Adresseaviser, 1848-09-04
Døde. Kjøbenhavn: Enken C. C. Hansen, 71 A.; Caroline A. Moresco, 16 A.; Kapitain i forrige Dronningens Livreg. C. O. v. Braadan, Mad. C. M. Jensen f. Lundbeck, 53 A.; Værtshuush. L. P. Borup, 34 A.; Styrmand M. Hansen, 17 A., Værtshuush. Nielsens Hustru, 35 A.; Jfr. C. Jensen, 20 A.; Christian S. J. Velschou død i Island, 16 A. Forvalter Lassen paa Boller, (død i Slesvig, som Følge af de Saar, han som Frivillig fik i Slaget den 28. April. Odense, Restaurator Gamst. Randers, Muurm. Buch, 38 A. Skive: Jnstitutbestyrer C. F. Harder, 36 A.